Title: The Princess Switch: Switched Again Year: 2020 Duration: 01:37:27 Subtitles Source: Netflix
‫הכתוביות הובאו, נערכו וסונכרנו ע"י UniHebSubs ‫גרסת Unicode
‫- ‏NETFLIX מציגה -
‫- שיקגו -
‫- הממתקים של סטייסי -
‫אתם בטח זוכרים אותי.
‫אני סטייסי, האופה משיקגו,
‫שטסה לבלגרביה ‫כדי להשתתף בתחרות אפייה...
‫אבל אז החליפה מקומות עם מרגרט, ‫הדוכסית ממונטנרו,
‫שנראית בדיוק כמוני.
‫אני מניחה שאתם זוכרים ‫שהתחתנתי עם הנסיך אדוארד,
‫ואתם בטח זוכרים שמרגרט התאהבה ‫בחבר הכי טוב שלי, קווין.
‫הזוג הכי חמוד שיש, נכון?
‫- מונטנרו -
‫אבל אתם לא יודעים שמאז שכל זה קרה,
‫מלך מונטנרו מת,
‫ומרגרט היא היורשת של כס המלכות,
‫דבר שהרס הכול בתחום הרומנטי.
‫אני הייתי עסוקה, אבל תאמינו לי,
‫אף פעם לא קל לחיות באושר ובעושר.
‫במיוחד לנסיכה.
‫גבירותיי ורבותיי, ‫זה הרגע שכולנו חיכינו לו,
‫התוצאות הסופיות של תחרות האפייה ‫השנתית הבין-לאומית ה-59 של בלגרביה!
‫על המנצח תכריז ‫השופטת הראשית והאלופה לשעבר,
‫סטייסי דה נובו וינדהם, נסיכת בלגרביה!
‫תודה.
‫אנחנו כל כך שמחים
‫שהאופים המדהימים האלה ‫הגיעו מכל העולם בחג המולד הזה.
‫חג המולד הוא חג של נתינה,
‫והמתחרים סיפקו לנו השנה ‫יצירתיות, מצוינות ואמנותיות.
‫אז ללא דיחוי נוסף,
‫הזוכה בפרס הראשון ‫הוא אדם שהתחריתי בו לפני שנתיים.
‫השנה הוא יצר עוגה מאוד קרובה ללבי.
‫הפעם הראשונה שנישקתי את בעלי, ‫הנסיך אדוארד, הייתה תחת הדבקון.
‫מחיאות כפיים לזאק ברכמן ממינכן, גרמניה
‫וליצירת המופת הדבקונית שלו.
‫מזל טוב.
‫- הטירה המלכותית של בלגרביה -
‫היית מקסימה היום, יקירתי.
‫בסך הכול חילקתי כמה סרטים.
‫חבל שלא ראיתי את כל הטקס.
‫כן, ישיבת הפרלמנט התאחרה שוב.
‫זה בסדר גמור.
‫אני לא בטוח שזה בסדר.
‫מכיוון שלקחתי על עצמי כמה מתפקידי המלך,
‫ואת מנהלת את ארגוני הצדקה המלכותיים ‫ואת המאפייה שלך,
‫לא היה לנו הרבה זמן יחד.
‫אנחנו עושים דברים חשובים.
‫גם אנחנו חשובים. ‫אני לא רוצה לאבד את זה.
‫החדשות הטובות הן ‫שנגיע למונטנרו עד סוף השבוע.
‫יהיה לנו הרבה זמן יחד.
‫חג המולד במונטנרו נשמע קסום לחלוטין.
‫נכון.
‫אבל אני דואגת למרגרט. ‫-למה?
‫ראית את זה?
‫"האם הדוכסית מוכנה לעלות לשלטון?"
‫ואת זה?
‫- מוכנה למלוך? -
‫מרגרט לא ציפתה להיות מלכה.
‫זוכר כמה היא שנאה את אור הזרקורים?
‫ההכתרה שלה תשודר בטלוויזיה בחג המולד,
‫היא תצטרך להתרגל לזה די מהר.
‫היא נשמעה עצובה כל כך כשהתקשרתי אליה.
‫המלך דניס מת
‫והנסיך האוורד ויתר על כס המלוכה. ‫-כן.
‫אין לה ברירה, היא היורשת הבאה בתור.
‫תזכירי לי למה אנחנו מדברים שוב על מרגרט?
‫כי אני לא יכולה להירדם כשאני מודאגת.
‫ובכן, יש...
‫דברים אחרים שאנחנו יכולים לעשות ‫כדי להקל את החרדה שלך
‫מלבד לדבר על מרגרט. ‫-האמת, אני חושבת שהיא לא התגברה על קווין.
‫כלומר, הפרידה בטח הייתה קשה מאוד לשניהם.
‫נוכל להדליק אש באח. ‫-היא עמדה לעבור לשיקגו.
‫אולי נפתח בקבוק יין? ‫-הם כמעט התארסו.
‫אפשר לשמוע קצת מוזיקה. ‫-ידעת שקווין חיפש טבעת?
‫סטייסי! ‫-מה?
‫דרכיהם נפרדו. ‫אנשים עושים את זה כל הזמן.
‫אני יודעת, פשוט...
‫אוליביה מתכתבת איתי בכל יום.
‫היא אומרת שאבא שלה אומלל בלי מרגרט.
‫הוא סירב לבוא להכתרה.
‫הוא לא רוצה לראות אותה. ‫-גברים לא יודעים מה הם רוצים.
‫אני כן יודע.
‫יש לי רעיון נהדר.
‫אולי נעשה סיבוב קטן וניסע לשיקגו
‫בדרך למונטנרו?
‫יקירתי, הלוואי שיכולתי להתפנות קודם, ‫אבל אם את רוצה לנסוע לשיקגו בלעדיי...
‫יש! אארוז ואעלה על הטיסה הראשונה בבוקר.
‫- שיקגו -
‫- הממתקים של סטייסי -
‫תודה רבה. חג שמח. ‫-תודה וחג שמח.
‫תריסר עוגיות חג מולד, בבקשה!
‫סטייסי?
‫היי!
‫התגעגעתי אלייך. ‫-התגעגעתי אלייך.
‫סטייסי, מה אתה עושה כאן?
‫הייתי בסביבה והחלטתי לבדוק ‫מה שלום השותף העסקי שלי.
‫המקום החדש נהדר, דרך אגב. ‫-תודה. איפה אדוארד?
‫הוא יפגוש אותי בלונדון בדרך למונטנרו.
‫טוב, את נראית נפלא.
‫תודה, ואתה נראה...
‫נינוח.
‫כן, הכול בסדר.
‫הוא לא יצא לדייט מאז הפרידה מ... ‫את יודעת מי.
‫אני מנהל עסק, זוכרת?
‫בחייך, קוו, ‫החיים לא נועדו רק לעבודה.
‫אני יודע, ולכן נאמץ עוד חתול בחג המולד.
‫עוד חתול?
‫כן. אין דבר כזה יותר מדי חתולים.
‫אנחנו צריכים לדבר.
‫אולי תלכי לנגב את השולחנות ההם?
‫אז, מה קורה?
‫אתה לובש מכנסי טרנינג, ‫אתה לא יוצא לדייטים ואתה אוסף חתולים.
‫אז מה?
‫לפני שנתיים נתת לי הזמנה ששינתה את חיי.
‫הגיע הזמן שאחזיר לך טובה.
‫- טקס ההכתרה של המלכה מרגרט -
‫סטייס, מרגרט ואני נפרדנו לפני חצי שנה.
‫כן, וזה כנראה הדבר הכי טיפשי ‫שעשית בחיים שלך.
‫כבר לא רצינו את אותם הדברים.
‫חוץ מזה, היא המשיכה הלאה. ‫גם אני המשכתי הלאה.
‫באמת? ‫-כן.
‫כי אתה לא נראה ככה.
‫כבר הודעתי שלא אבוא.
‫בקשר להודעה שלא תבוא...
‫היא לא בדיוק הגיעה לתיבת הדואר.
‫ליב...
‫קווין, סע להכתרה כידיד שלה.
‫אני לא יודע.
‫ירושה של כס המלכות היא דבר עצום.
‫מרגרט זקוקה לתמיכה, מכולנו.
‫בבקשה, אבא.
‫היא גם חברה שלי.
‫בסדר.
‫תתקשרי לשמרטפית החתולים.
‫אולי לפני שניסע ‫כדאי שתסתפר ותקנה מכנסיים אמיתיים.
‫מה הבעיה באלה?
‫- ארמון המלוכה של מונטנרו -
‫תודה, פרנק.
‫סטייסי!
‫אני כל כך שמחה שבאת.
‫גם אני.
‫פחדתי שתהיו עסוקים מדי.
‫מה פתאום. ‫-אין סיכוי שנפספס את ההכתרה שלך.
‫זה בדיוק מה שאמרתי לה.
‫גברת דונטלי, את נראית מדהים.
‫תודה. ואת נראית ממש קורנת, ‫הוד מעלתך.
‫סטייסי נולדה להיות נסיכה.
‫כל כך הרבה זמן לא התראינו.
‫טוב, אנחנו כאן עכשיו והבאנו לך הפתעה קטנה.
‫אוליביה! ‫-מרגרט!
‫תראי אותך!
‫היא גדלה מאז שראית אותה בפעם האחרונה. ‫-בהחלט.
‫כשלא קיבלנו ממך אישור הגעה, ‫לא ידענו אם תבוא.
‫אני מקווה שזה בסדר שבאנו...
‫כידידים.
‫כמובן. כידידים.
‫אפשר לראות את הארמון שלך? ‫-מכאן.
‫שלום!
‫מרגרט, למה הכול מכוסה?
‫עוד לא התמקמתי.
‫נשף חג המולד לא עומד להתקיים?
‫הוא כן, אבל ביקשתי מהצוות ‫לא לקשט את הארמון.
‫בכנות, חשבתי לבטל את החגיגות...
‫הקונצרט, הנשף, הכול. ‫-למה?
‫כי זה לא מתאים.
‫המדינה עדיין מתאבלת על לכתו של המלך.
‫היא גם חוגגת את הכתרת המלכה החדשה. ‫-כן!
‫מבחינת העם, את השליטה החדשה שלו, ‫הגברת מרגרט.
‫את התקווה שלהם לעתיד.
‫הבעיה היא שאני לא יודעת ‫אם אי פעם ארגיש כאן בבית.
‫אני לא יודע,
‫ארמון יכול להיות נעים ‫כשחולקים אותו עם אהובים.
‫אתה כנראה צודק.
‫אם תשאלו אותי, המקום הזה ‫זקוק לרענון חג מולד רציני.
‫באמת לא אכפת לכם לעזור?
‫בואו נקשט אותו כמו שצריך.
‫מהממת! ‫-אבא!
‫וואו!
‫בזהירות. פנו דרך!
‫תפסת? ‫-כן.
‫כן.
‫תראו את העץ. ‫-היי!
‫זה פשוט נפלא.
‫חסר רק דבר אחד.
‫מה? ‫-שוקו חם?
‫מיד יגיע, אבל אצטרך עוזרת.
‫עמדתי לשחק "טוויסטר" עם אדוארד וסטייסי.
‫נכון?
‫כן, חג המולד לא יהיה אותו הדבר ‫בלי משחק "טוויסטר".
‫נכון. ‫-אולי מרגרט יכולה לעזור?
‫נראה לי שאוכל לנסות.
‫אז... איפה המטבח?
‫מכאן.
‫רעיון טוב. ‫-תודה!
‫כן!
‫בסדר. אנחנו צריכים סוכר, ‫אבקת קקאו, חלב ווניל.
‫בסדר.
‫מעולם לא היית כאן, נכון?
‫מובן שכן.
‫בוא נבדוק במקרר.
‫אלליי, הוא ריק.
‫בסדר, בדיחה טובה.
‫זה לא יהיה קשה.
‫הסוכר מאחורי הקמח. ‫-אביא אותו.
‫זה בסדר. ‫-לי יהיה קל יותר.
‫אמרתי לך...
‫לא מצחיק. ‫-לא.
‫את רוצה מצחיק? אני יכול לתת לך מצחיק.
‫לא! ‫-לא.
‫מה קורה פה, לכל הרוחות? ‫-אנטוניו!
‫חשבתי שתבוא רק מחר בבוקר.
‫אני מקווה שאני לא מפריע.
‫ממש לא. ‫-יש לנו הרבה על מה לעבור,
‫כדאי שנתחיל להזיז עניינים על כוס תה.
‫כמובן.
‫קווין ריצ'רדס.
‫סלח לי. ‫זה אנטוניו רוסי, ראש הסגל שלי.
‫הייתי לוחץ לך את היד, אבל... ‫-זה בסדר.
‫העונג כולו שלי. ‫-לכי.
‫אני אסתדר.
‫אתה בטוח? ‫-כן.
‫טוב, בסדר.
‫בקשר לקונצרט בערב חג המולד,
‫חשוב לכולם שתהיי נוכחת בו,
‫במיוחד לילדים.
‫בסדר, אלך.
‫כל עוד אין נאומים.
‫בלי נאומים. אני מבטיח.
‫רק קבלת פנים קצרה אחריו, ו...
‫כל מה שצריך לעשות ‫זה לחייך וללחוץ ידיים.
‫קבעת לי פגישה עם שר האוצר?
‫הוא יהיה כאן מחר בעשר בבוקר.
‫גם אני אצטרף.
‫טוני...
‫תמיד השתתפת בישיבות הקבינט של המלך?
‫לא תמיד,
‫אבל חשבתי שתצטרכי הנחיה.
‫אולי חרגתי מתפקידי.
‫מובן שלא.
‫אני צריכה ללמוד לעשות את זה בעצמי.
‫אני מתאמנת כבר שישה חודשים.
‫אני רק רוצה שתדעי ‫שאני לשירותך בכל מה שתצטרכי,
‫ומתי שתצטרכי.
‫יפה מאוד מצדך.
‫רק הבאתי כמה דברים נוספים לקישוט האח.
‫כמו שרשראות מנצנצות. ‫אין דבר כזה יותר מדי שרשראות!
‫לפחות זה מה שסבתא שלי הייתה אומרת.
‫היא ממש אהבה אותן. אבל ממש.
‫שרשראות מנצנצות? ‫-כן, יותר מכולם.
‫היא השתמשה בהן לכל דבר.
‫פעם היא סרגה לי מהן סוודר.
‫בכל מקרה, אל תתייחסו אליי. אני רק...
‫יבוא.
‫היי.
‫אפשר לשאול ממך תרסיס לשיער?
‫חשבתי שאת לא משתמשת בו.
‫אני לא. רק באירועים מיוחדים.
‫תלבשי את הסוודר המנצנץ של סבתא שלך ‫לנשף הערב?
‫שכחתי לארוז אותו.
‫אולי תגידי לי למה באמת באת?
‫מה הסיפור איתך ועם אנטוניו?
‫אני מכירה את אנטוניו זמן רב.
‫למדנו יחד בבית הספר.
‫ועכשיו הוא עובד אצלך?
‫הוא שירת את המלך ‫בשלוש השנים האחרונות.
‫נראה לי חכם להשאיר אותו בתפקידו.
‫למה את שואלת?
‫אין סיבה. פשוט...
‫ראיתי את שניכם בחדר האוכל, ונראיתם די...
‫קרובים.
‫טוני עזר לי מאוד.
‫אתם זוג?
‫היו לנו כמה ארוחות עסקיות.
‫זה הכול.
‫אבל הוא יקר לי מאוד.
‫והוא נאה מאוד.
‫את יודעת, קווין נראה טוב בימים אלה.
‫כן, זה נכון.
‫אבל את יודעת שזה לא הסתדר בינינו,
‫ואני לא יכולה לחיות כל חיי בחרטה.
‫אולי הגיע הזמן להזדמנות שנייה?
‫מאוחר.
‫כדאי שנתכונן.
‫הנשף מתחיל בעוד שעתיים. ‫-כן, בסדר.
‫סטייסי...
‫קווין אמר משהו?
‫על מה?
‫על... הרגשות שלו כלפיי?
‫את צריכה לשאול אותו בעצמך.
‫- הארמון המלכותי של מונטנרו -
‫אמרו לך פעם שנולדת ללבוש טוקסידו?
‫את, בכל פעם שאני לובש טוקסידו.
‫לא נעים לי להפריע לחגיגת הנשיקות, אבל...
‫טה-דה!
‫זאת שמלת מסיבות רצינית! ‫-נכון? ותראו את אבא שלי.
‫טה-דה! ‫-מגיע לך להשוויץ.
‫הוד מעלתה, הגברת מרגרט דלקורט.
‫הוד מעלתך. ‫-הוד מעלתך.
‫זה הרגע שלך.
‫איזה רגע? ‫-תזמין אותה לרקוד.
‫לך. קווין!
‫אני חייב לומר שאת המלכה היפה ביותר ‫בהיסטוריה של מונטנרו.
‫שמעתי שהמלכה הראשונה שלנו, ‫ג'ודית האמיצה, הושוותה להלן מטרויה.
‫כן, אבל היא רקדה ממש גרוע.
‫בואי נראה להם איך עושים את זה.
‫בסדר. סלח לי, בבקשה.
‫הנה זה מתחיל.
‫אני ממש שמחה שהחלטת להשתתף בכל זה.
‫גם אני.
‫למען האמת, אני...
‫לא הייתי בטוחה שנוכל להיות ידידים.
‫כן, העניינים הסתבכו ‫אחרי שקרה כל הקטע של המלכה.
‫אני מניחה שאתה צודק.
‫פעם היינו כל כך ספונטניים.
‫יש לי רעיון, אולי נחזור לספונטניות?
‫איך?
‫אם יהיה לך זמן מחר, אולי נוכל לצאת לסיבוב.
‫כידידים?
‫בטח, כידידים.
‫נשמע לי כמו רעיון נהדר.
‫מה יכול להפריד בין שני אנשים ‫שמסתכלים זה על זה ככה?
‫היי, בואו נתחיל בחגיגות!
‫סליחה.
‫תכריז על בואי.
‫אני... ‫-תעשה את הדבר הזה. לא משנה.
‫מגי מו!
‫שוב התחלנו.
‫אנחנו חייבות לעשות את זה? ‫-תמונה או שזה לא קרה.
‫תגידי "פרומאז'".
‫סנטר כפול! אני מוחקת.
‫אבל אל תדאגי, זה קורה. ‫לא לי, אבל זה קורה.
‫פיונה, אני כל כך... מאושרת שבאת.
‫בהחלט למדת לארגן מסיבות. ‫אני כל כך גאה בך.
‫ההכנסות מהאירוע יוקדשו ‫לאחד מארגוני הצדקה המלכותיים.
‫יש בית יתומים שזקוק להן במיוחד, ‫סנט מייקל.
‫נקיים מכירת צעצועים לצדקה. ‫-כמובן, אימא תרזה חמודה וקטנה שכמוך.
‫כמה זמן תהיי בעיר?
‫עד היום הגדול שלך.
‫ואז נטוס לקאפרי לשנה החדשה,
‫אבל אני לגמרי מתכננת ‫לבלות כמה שיותר זמן עם בת דודי האהובה.
‫איזה מזל יש לי.
‫שלום לך, גברבר בטוקסידו.
‫אני?
‫זה הידיד שלי, קווין,
‫בתו אוליביה, הנסיכה סטייסי ‫והנסיך אדוארד מבלגרביה.
‫כולם, זאת בת הדוד שלי, פיונה פמברוק.
‫כמו לורד פרסיבל פמברוק?
‫זה שמת מאלרגיה לבוטנים? ‫-אבא שלה, דוד שלי.
‫אלוהים,
‫את זו שהחליפה מקומות עם בת הדוד שלי!
‫זו אני.
‫אתן באמת נראות כמו תאומות! מטריל.
‫זה אומר, מטריד.
‫התחלפתן שוב מאז שהתחתנת עם הוד חתיכותו?
‫פיונה, בבקשה!
‫שפוטים, אני צריכה עוד שמפניה.
‫רג'י, מינדי!
‫כן, מהממים.
‫כל כך קשה למצוא עובדים טובים בימינו.
‫אתה חמוד אמיתי.
‫וואו!
‫כלומר... אני רואה את הדמיון המשפחתי.
‫אי אפשר לפספס אותו.
‫אבל היא באמת קרובת משפחה שלך?
‫פיונה תמיד הייתה נשמה חופשית.
‫היא ירשה הון לא קטן כשהדוד שלי מת.
‫אני מניח שלא נשאר ממנו הרבה.
‫לא נשאר.
‫אם כי אחוזת פמברוק הכפרית ‫עדיין בבעלותה.
‫רג'י ומינדי עובדים אצלה, ‫אבל אין לי מושג איך היא משלמת להם.
‫הוד מעלתך, אני מתנצל על ההפרעה.
‫ראש הממשלה מבקש אותך.
‫כמובן.
‫יש לי פגישה עם שר האוצר מחר בבוקר.
‫נקבע לשעה שתיים?
‫אין בעיה.
‫לחיים.
‫את נהנית? ‫-כן.
‫תפסיק!
‫כל כך מתוק.
‫- אחוזת פמברוק -
‫זה הכול?
‫המקום היה מלא בכסף.
‫איך...
‫לא משנה. ואת?
‫תסבירי לי איך זה יממן לנו קיץ בקאפרי.
‫הוא דו-שכבתי. ‫-אז מה?
‫הוא דו-שכבתי!
‫כל כך נמאס לי מזה!
‫אם נמאס לך, מינדי, ‫תחשבי על משהו טוב יותר.
‫אני לא יכולה להיות ‫הפנים היפות והמוח של המבצע.
‫חשבתי שאני הפנים היפות! ‫-בגלל זה אתה לא המוח.
‫למה את לא זוכה להיות המלכה ‫במקום בת הדוד הטיפשה שלך?
‫כך היינו מסודרים.
‫תפסיקי לדבר.
‫עזבו אותי.
‫- טקס ההכתרה של המלכה מרגרט -
‫איך הייתה הפגישה באוצר?
‫כבר כמה חודשים
‫אני מנתחת את השפעת התעריפים על הגירעון.
‫איש לא ביקש לשמוע את דעתי.
‫הם יבקשו.
‫איך אתה יודע?
‫כי אני מכיר אותך.
‫מרגרט...
‫חשבתי על זה, ו...
‫הנה את.
‫חיפשתי אותך בכל מקום.
‫הכול בסדר?
‫צר לי להטריד אותך... שוב,
‫אבל יש עניין דחוף ‫שדורש את תשומת לבך המיידית.
‫נחזור בעוד שעה.
‫זה ממש לא יכול לחכות.
‫אני כל כך מצטערת.
‫היי, תעשי מה שאת צריכה.
‫חשבתי שיש משהו דחוף.
‫יש, אבל זה לא מה שאת חושבת.
‫אם לא אעשה את זה עכשיו, אשתפן.
‫מה העניין?
‫מרגרט, הייתי משקר...
‫אם הייתי אומר לך ששירתי אותך ‫רק מתוך תחושת חובה.
‫את לא רק עומדת להיות מלכת מונטנרו,
‫את גם המלכה של הלב שלי.
‫טוני.
‫זה בשבילך.
‫התכוונתי לתת לך אותו בחג המולד, ‫אבל אני רוצה שתקבלי אותו עכשיו.
‫זה יפהפה.
‫אנחנו ידידים כבר הרבה זמן, את ואני...
‫אבל לאחרונה אני רוצה שנהיה יותר מזה.
‫אני...
‫באמת לא יודעת מה לחשוב.
‫אני די מבולבלת לגבי הכול.
‫האם...
‫"הכול" כולל את הידיד שלך?
‫אני לא יודעת.
‫אולי...
‫מרגרט...
‫זה בסדר.
‫איזו הקלה לשמוע אותך אומר את זה.
‫את יודעת, נהיה זוג נפלא, את ואני,
‫כולם אומרים זאת.
‫רק תבטיחי לי...
‫שתשקלי את זה לפחות.
‫בסדר.
‫מה הייתי אמורה להגיד?
‫חשבתי שאין ביניכם שום דבר.
‫אין,
‫אבל טוני עזר לי מאוד.
‫את לא חושבת שהוא מגזים קצת?
‫טוני תמיד השקיע יותר מדי ‫בדברים שהוא לא צריך,
‫אבל אנחנו מכירים מהאוניברסיטה.
‫אולי הוא צודק,
‫אולי אנחנו מתאימים.
‫את וקווין מתאימים.
‫עבר כל כך הרבה זמן, סטייסי.
‫קווין ואני אפילו לא התחלנו לדבר ‫על מה שהשתבש בינינו,
‫ובכל פעם שאנחנו מנסים, ‫אין לנו הזדמנות לסיים את השיחה.
‫אני לא יודעת אם נצליח.
‫אולי אתם צריכים להתאמץ יותר.
‫האהבה אמורה לדרוש כל כך הרבה מאמץ?
‫תראי, אני יודעת את זה בלבי.
‫את וקווין נועדתם זה לזו.
‫גם אני ידעתי את זה,
‫אבל אולי אנחנו אמורים ‫להיות רק זיכרון מאושר.
‫קיבלתי את ההודעה שלך. רצית לראות אותי?
‫כן.
‫תודה שבאת.
‫מה קורה? ‫-קשה לי מאוד להגיד את זה,
‫אבל הנה זה.
‫אני לא בטוח שאתה נוהג במרגרט בהגינות.
‫אתה רוצה להסביר?
‫אני יודע שהייתם יחד במשך זמן מה, ו...
‫אפשר לראות שהקשר היה מאוד משמעותי.
‫אבל...
‫אבל מה?
‫יכול להיות שאתה מעכב אותה?
‫אם היא הייתה מרגישה כך, ‫היא הייתה אומרת לי.
‫כן...
‫מרגרט מבולבלת מאוד עכשיו.
‫אני בטוח שהיא לא רוצה ‫לפגוע ברגשותיך, אבל...
‫ניסית באמת לחשוב מה הכי טוב בשבילה?
‫תן לי לנחש, אתה הכי טוב בשבילה?
‫תראה, אני יודע שאכפת לך ממנה מאוד, ‫מר ריצ'רדס, אבל...
‫כשענייני ניהול המדינה ילחיצו אותה,
‫אתה בטוח שאתה זה שהיא צריכה לפנות אליו?
‫אתה אופה משיקגו,
‫ואני בטוח שאתה טוב מאוד,
‫אבל... אתה באמת בן לוויה הולם למלכה?
‫יבוא.
‫מה קורה, ילדונת?
‫אנחנו צריכות לדבר. עכשיו!
‫על מה?
‫מבצע "מחזירים את אבא למרגרט" עומד לקרוס.
‫כן, שמתי לב.
‫אבל יש לי רעיון.
‫מה רצית שנעשה?
‫תחליפו שוב מקומות.
‫אמרת שאתה צריכה עוד זמן ‫כדי לדבר על הכול עם קווין,
‫אבל את לא יכולה לעשות את זה ‫כי את עסוקה מדי.
‫סטייסי תוכל להיות את,
‫ואת ואבא שלי תבלו זמן איכות יחד.
‫זה מסוכן מאוד.
‫זה היה מסוכן בפעם הקודמת, ‫וזה היה הרעיון שלך.
‫כן, אבל את נסיכה עכשיו, ‫ואני עומדת להפוך למלכה.
‫אנחנו לא יכולות לעצור הכול ולהתחלף.
‫למה לא?
‫עם כל מה שקורה עם טוני...
‫מרגרט...
‫אם את יודעת בוודאות ‫שהקשר שלך עם קווין נגמר,
‫ואת רוצה לצאת עם אנטוניו,
‫לא נגיד על זה אף מילה נוספת.
‫את באמת חושבת שנצליח?
‫שוב?
‫הדבר היחיד בלו"ז שלך מחר ‫הוא קונצרט חג המולד.
‫כל מה שאת צריכה לעשות ‫זה לשבת ולנופף לאנשים.
‫כן, וכשהוא ייגמר, גב' דונטלי תלווה אותך...
‫כלומר אותי, לקבלת הפנים, ואז בחזרה לארמון.
‫כך יהיה לך ולקווין הרבה זמן לדבר ביחידות.
‫ואז נתחלף שוב.
‫זה עשוי להצליח.
‫זה אומר שאת מסכימה?
‫דיברת על זה עם קווין?
‫דיברת על זה עם מרגרט?
‫כן, והיא מוכנה אם אתה מוכן.
‫אני לא יודע.
‫אולי עדיף לה להיות עם אנטוניו.
‫הוא בחור נחמד.
‫כן, ואתה בחור נחמד יותר. ‫-כן!
‫סיפרתן על זה לאדוארד?
‫עדיף שכמה שפחות אנשים ידעו.
‫אעשה את עצמי חולה או משהו.
‫תראה, זה רק לכמה שעות.
‫בסדר? ואספר לו הכול ברגע שזה ייגמר.
‫אתה צריך לעשות את זה, אבא.
‫אם מרגרט בעניין...
‫אני בעניין. ‫-יש!
‫הנה את, יקירתי. חיפשתי אותך בכל מקום.
‫טוב, אתה מכיר אותי. תמיד עסוקה.
‫כן. על זה רציתי לדבר. ‫-אפשר לדבר על זה אחר כך?
‫הייתי בדרך למטבח כדי לאפות לחג מולד.
‫האמת שקיוויתי שתהיה לנו הזדמנות
‫לעשות משהו יחד.
‫כן, אני מבטיחה. ברגע שאסיים במטבח, בסדר?
‫למה החלפת בגדים?
‫מה, הבגדים הישנים האלה?
‫אני תורמת אותם לבית היתומים.
‫אביא אותם לפרנק. הוא מתאם הכול.
‫לא נתתי לך את הצעיף בחג המולד הקודם?
‫כן. אני כל כך אוהבת אותו, ‫אז קניתי עוד אחד כדי לתרום ליתומים.
‫כן. אני אוהבת אותך. ביי.
‫- אחוזת פמברוק -
‫היי, למה עשית את זה?
‫אני באמת צריכה להסביר?
‫קל למתוח ביקורת. ‫-תהית פעם למה?
‫לא.
‫אולי כדאי לך.
‫אולי כדאי שלא. ‫-אולי כדאי שכן.
‫אולי כדאי שלא. ‫-לדעתי כדאי שכן.
‫לא רוצה. ‫-אולי כדאי שתשתקו ותקשיבו!
‫טוב, אם יש לך משהו להגיד, פי-פי, ‫פשוט תגידי.
‫מצאתי פתרון.
‫איזה פתרון?
‫הקופה הגדולה שנעשה.
‫אני מקשיבה.
‫זוכרת שאמרת שאם הייתי מרגרט, ‫היינו מסודרים?
‫כן, אבל... את לא מרגרט.
‫ברור שאני לא מרגרט, טמבל.
‫אבל אם בטי קרוקר מבלגרביה ‫הצליחה להתחלף איתה,
‫למה שאני לא?
‫אני לא רואה את זה.
‫שלב אריאנה גרנדה שלי.
‫לא אצטרך לעשות את זה זמן רב, ‫רק עד שאוכתר למלכה
‫ואעביר הון קטן ‫לחשבון בנק אנונימי באיי קיימן.
‫אני מתחיל לראות את זה!
‫ואז נבלה את שארית חיינו ‫בלגימת פינה קולדה על החוף
‫במדינה ללא הסכם הסגרה.
‫כן, מותק!
‫אתן בנות דוד, אז את מכירה ‫את ההיסטוריה המשפחתית, נכון?
‫על לא דבר. וגדלת כאן עם מרגרט
‫לפני שנסעת ללמוד בארצות הברית.
‫אז... נצבע לך את השיער, ‫ניפטר מהציפורניים ומאיפור הקונטור,
‫הדבר היחיד שעושה לה עצמות לחיים.
‫סליחה!
‫ואיש לא יבחין בקילוגרמים העודפים.
‫מה אמרת? ‫-היי, אני מסכים איתך!
‫רק רגע!
‫יש לנו בעיה גדולה.
‫נו, תגידי את זה כבר.
‫בת הדוד מגס לא תשתף עם זה פעולה.
‫לכן תצטרכו לתפוס אותה ‫ולהחביא אותה איפשהו.
‫וכדי לעשות את זה,
‫אני אצטרך לדעת בדיוק איפה היא תהיה
‫ומה היא תעשה בימים הקרובים.
‫לא קשה לברר את זה.
‫מגי? מגי מו, זו בת הדוד שלך!
‫סליחה. לא ראיתי אותך. ‫-אל תדאג, החטוב המלכותי.
‫תוכל להודיע למגי ‫שהבאתי משהו ליתומים שלה?
‫כמה... נדיב מצדך.
‫אני רוצה למסור לה באופן אישי.
‫לצערי, הגברת מרגרט הלכה לישון.
‫כן, מחר יום עמוס.
‫במה היא תהיה עסוקה?
‫בקונצרט חג המולד.
‫כן, מקהלת הילדים של מונטנרו.
‫יש קבלת פנים אחר כך, ‫אם תרצי למצוא אותה אז.
‫אני אוהבת קבלות פנים.
‫ואיפה הנסיכה שלך?
‫כן, בדיוק חיפשתי אותה.
‫בטח אומרים לך את זה כל הזמן,
‫אבל מדהים כמה אשתך דומה למגי מו שלי!
‫זה עדיין מדהים אותי.
‫זה באמת נכון שהן החליפו מקומות?
‫אכן.
‫איפה הן נפגשו, בתחרות קטנה ומטופשת?
‫בתחרות אפייה, בגלל כוס קפה שנשפכה.
‫הן נתקלו זו בזו בדרך לשירותים.
‫לשירותים? איזה צחוק.
‫אני חושב שפרנק מטפל במתנות ליתומים.
‫אז אני מניחה שאומר לך... להתראות.
‫גברת פמברוק, איזו הפתעה נהדרת.
‫יש לי משהו בשבילך.
‫אבל לפני כן... ‫-כן?
‫היית ילד טוב או רע?
‫ובכן...
‫בינינו, התשובה הנכונה היא "ילד רע".
‫ילד רע...
‫אפשר לעזור לך?
‫ליתומים.
‫תודה.
‫אני יודעת מתי, אני יודעת איך, ‫ואני יודעת איפה.
‫הקונצרט מחר, אנחנו חייבים למהר.
‫אתקשר אליכם מהדרך.
‫אוליביה! את חגיגית הבוקר.
‫זה ערב חג המולד!
‫נכון. נצפה הערב בקונצרט.
‫בקשר לזה, סטייסי אומרת שיש לה כאב ראש. ‫היא לא תצטרף.
‫היא הייתה בסדר לפני עשר דקות. ‫-זה קרה מהר.
‫אבדוק מה שלומה.
‫היא אמרה לי שהיא חוזרת לישון.
‫עדיף שלא נעיר אותה.
‫את צודקת.
‫להתראות!
‫את מוכנה?
‫אני מוכנה.
‫כל כך מוכנה.
‫מה? ‫-זה מגעיל!
‫בבקשה.
‫מושלם.
‫אני מתה על זה.
‫בסדר. נגיעות אחרונות. הטבעות.
‫כן. מוזר לי להוריד אותה.
‫נתיניה מעריצים אותה.
‫הם אוהבים את החיוך שלה. ‫הם רואים אותך, את שם.
‫את מנופפת. ‫-למה אני מנופפת?
‫כי הם מנופפים! ‫-לא!
‫גדלתי איתה. היא לא מנופפת כל הזמן.
‫היא זקופה מאוד ומחזיקה ידיים ככה, ‫אני לא יודעת למה.
‫והעגילים.
‫ללכת, לנענע אגן ולעמוד בפוזה. זה פשוט!
‫יפה. קצת יותר ככה.
‫יו. ‫-מה את עושה?
‫מה? ‫-אני לא גנגסטרית, תירגעי.
‫את נכנסת בביטחון!
‫יציבה. היא תמיד מחזיקה ידיים ככה. ‫-לא, זה קשור לשירות...
‫מה דעתך?
‫יותר טוב מהפעם הקודמת.
‫טוב, מה הלאה?
‫אני אלווה אותך לכניסת המשרתים
‫ומשם מר דה לוקה יסיע אותך ‫לפגוש את מר ריצ'רדס.
‫בואו נתחיל.
‫אחכה לך למטה.
‫את מוכנה?
‫לגמרי!
‫על מה את חושבת?
‫אדוארד, כמה נחמד לראותך.
‫אתה הולך לאנשהו?
‫סטייסי לא מרגישה טוב, ‫אז חשבתי לצאת להליכה.
‫כן.
‫הליכה בכל יום מונעת מזג אוויר גרוע,
‫ואתה לא רוצה להיות חולה ‫כשמזג האוויר גרוע.
‫טוב, אני לא רוצה לעכב אותך.
‫את לא מעכבת אותי בכלל.
‫למען האמת, טוב שנתקלתי בך.
‫באמת?
‫יש משהו שרציתי לדבר איתך עליו,
‫ואני מקווה שתשמרי אותו בסוד.
‫אתה בטוח שזה הזמן המתאים?
‫אני זקוק לעצתך בעניין סטייסי.
‫איזה סוג של עצה?
‫ובכן, למען האמת...
‫המצב בינינו... השתנה בחודשים האחרונים.
‫נראה שיש לה תמיד מה לעשות או איפה להיות.
‫אני בטוחה שגם אתה עסוק מאוד.
‫כן, אני מניח.
‫אבל האמת היא שאני בעיקר מעסיק את עצמי ‫בזמן שהיא עסוקה בדברים אחרים.
‫אני דואג שאכזבתי אותה איכשהו,
‫שאולי חיי הנישואים ‫הם לא מה שהיא קיוותה שיהיו.
‫טוב, זה...
‫זה...
‫לא ייתכן שזה נכון.
‫היא אמרה לך משהו?
‫משהו שגורם לך לחשוב שהיא מפקפקת בקשר שלנו?
‫אף לא ציוץ.
‫כי שום דבר לא חשוב לי יותר מהאושר שלה.
‫סטייסי היא הכול בשבילי.
‫המכונית שלך מוכנה, הוד מעלתך.
‫כן, רק רגע, בבקשה.
‫הכול יהיה בסדר, אדוארד.
‫אני מבטיחה.
‫לאן אתה הולך?
‫לבדוק מה שלום סטייסי.
‫אל תעשה את זה.
‫למה לא?
‫כי... היא אמרה שהיא תיקח אותי ‫לקנות לאבא שלי מתנת חג מולד
‫כשהוא בקונצרט,
‫אבל עכשיו היא לא יכולה.
‫אז היא אמרה שאתה תיקח אותי. ‫-את לא רוצה ללכת לקונצרט?
‫לא, אני ממש רוצה להפתיע את אבא שלי,
‫אבל כדאי שנלך ‫לפני שכל הדברים הטובים ייגמרו.
‫כן, אפשר לקפוץ לחנות ולמצוא משהו קטן.
‫בוא נלך.
‫- אולם הקונצרטים של מונטנרו -
‫זה קורה שוב.
‫את תהיי בסדר, הוד מעלתך.
‫קדימה, נשימה עמוקה.
‫- הכפר הקסום של סנטה קלאוס, ‫לקוטב הצפוני -
‫פרנק.
‫תודה.
‫ברוכה הבאה לכפר הקסום של סנטה. ‫יש לנו את כל המקום לעצמנו.
‫איך עשית את זה?
‫גברת דונטלי.
‫היא מדהימה.
‫זה נכון.
‫קווין...
‫אני מצטערת על הביטול אתמול.
‫אנחנו כאן עכשיו. זה מה שחשוב.
‫בסדר.
‫איפה תרצי להתחיל?
‫נוכל לעשות שרשרת פופקורן, ‫ללטף איילים, לבקר בקוטב הצפוני...
‫היא מוצאת חן בעיניי.
‫לא, היא לא.
‫למי אתה מתקשר?
‫יש סיבה שאת לא רוצה שאדבר עם סטייסי? ‫-לא.
‫לא רציתי להגיד כלום, אבל...
‫אתה קצת מכרכר סביבה כמו מסוק.
‫סליחה, מה?
‫כמו מסוק.
‫אתה יודע, מישהו שמרחף כל הזמן ו...
‫לא נותן לאדם השני לנשום.
‫את באמת חושבת שאני... מרחף?
‫הבנתי.
‫אולי כדאי שנאכל ארוחת ערב בחוץ, ‫ונקנה מתנות לחברים שלך.
‫יש לי הרבה חברים.
‫נהדר.
‫- רכב תקשורת -
‫ההצגה מתחילה.
‫כניסת המשרתים נמצאת שם בסמטה. ‫נצטרך חמש דקות כדי לעבור את המאבטחים,
‫ואז נכניס אותך. ‫-אני יודעת, אני הגיתי את התוכנית.
‫תישארי כאן עד שאבוא לקחת אותך.
‫בסדר.
‫מה דעתך?
‫אהבתי את החיוך שלה.
‫היא לא חייכה מזמן.
‫מצחיק...
‫כי הוא אמר לי שיש לו אותה בעיה.
‫אומרים שהאהבה מנצחת הכול,
‫אבל זה לא כל כך פשוט, נכון?
‫לא.
‫זה לא.
‫האמת היא...
‫שאין אף אחת אחרת בעולם ‫שהייתי מעדיף להיות איתה.
‫זה לא מה שאמרת לפני חצי שנה.
‫חשבתי שנחיה חיים פשוטים.
‫את, אני ואוליביה. ‫את יודעת, ניקח הכול בקלות.
‫נהיה ספונטניים.
‫הכול הלך טוב עד שבן הדוד שלך ‫החליט שהוא לא רוצה להיות מלך.
‫אני יודעת שאתה לא מעוניין ברומן מלכותי,
‫אבל זו מי שאני עכשיו.
‫לא אוכל לוותר על זה.
‫אבל האמת היא שאני לא רוצה לוותר על זה.
‫זה הפך להיות יותר מסתם חובה בשבילי.
‫אני אוהבת את המדינה הזאת.
‫אני אוהבת את העם.
‫זה מה שנועדתי לעשות.
‫זו מי שאני עכשיו.
‫אני יודע.
‫ואני לא רוצה שתוותרי. ‫-לא?
‫לא.
‫את תהיי מלכה נהדרת.
‫העניין הוא...
‫שאני לא רוצה לעכב אותך.
‫איך אתה יכול לעכב אותי?
‫את צריכה מישהו ברמה שלך.
‫מישהו שמכיר את העולם הזה.
‫אנטוניו הוא אדם כזה.
‫אני לא.
‫אתה לא מבין?
‫זה לא משנה.
‫אתה האיש שאני אוהבת,
‫לא טוני.
‫אתה לא חייב להיות רוזן, נסיך או מלך.
‫אתה רק צריך להיות...
‫אתה.
‫את בטוחה בזה?
‫נשבר לי הלב כשאמרת ‫שאתה רוצה שנהיה רק ידידים.
‫אמרתי את זה רק כי את אמרת.
‫תראי...
‫אולי הדבר הספונטני הוא...
‫לתת לעצמנו עוד הזדמנות.
‫אני אוהבת ספונטניות.
‫גבירותיי ורבותיי,
‫נותנת החסות והפטרונית שלנו, ‫הגברת מרגרט דלקורט.
‫גברת דונטלי, את בדיוק האדם שאני מחפשת.
‫זה לא זמן מתאים, לצערי.
‫האיש הנוראי הזה ‫מאיים לפרסם פרטים מחרידים
‫על הדוכסית מרגרט והנסיך ויליאם!
‫אני מתנצל מעומק הלב, הוד מעלתך.
‫גולם מגושם! ‫-לא, זו הייתה תאונה!
‫אל דאגה, זה רק כתם קטן ולא חשוב.
‫אם אקח אותך לשירותים במהירות, ‫אוכל לנקות לך אותו.
‫כמה נפלא. תכף אשוב.
‫בסדר. במה מדובר? ‫-לא, אני לא...
‫לכאן, הוד מעלתך. ‫-תודה, מינדי, את מלאכית.
‫כך אומרים.
‫לא ראיתי את פיונה. היא כאן?
‫הפתעה!
‫עכשיו תורי להתחלף.
‫יותר מהר! ‫-זה הכי מהר שאני יכול!
‫אוי ואבוי. בסדר.
‫קדימה, תיכנסי. בעדינות. ‫-מה אתם עושים?
‫לאן אתם לוקחים אותי?
‫מרגרט דלקורט, זו באמת את?
‫אלא מי?
‫איפה הנהג שלי?
‫את לא זוכרת אותי?
‫מובן שכן, את...
‫שאנון ארל!
‫עכשיו אני שאנון ארל קרלייל.
‫למדנו יחד באוקספורד!
‫אוקספורד. ירוק אוקספורד יפהפה.
‫זה כחול אוקספורד.
‫אני עיוורת צבעים. נהג!
‫למדנו יחד איטלקית.
‫דולצ'ה וגבאנה. ‫המכונית שלי, עכשיו. קח אותי לארמון.
‫איפה אני?
‫בסדר. ‫-אוי!
‫מה המקום הזה?
‫מינדי, תעזרי לי.
‫בסדר, קדימה.
‫הסוויטה המלכותית שלך, הוד "מעלכותך".
‫אני אומרת לכם, ‫חטפתם את האדם הלא נכון.
‫אנשים יחפשו אותי. ‫-בסדר.
‫בעלי יחפש אותי. כולכם תלכו לכלא!
‫"הוד מעלכותך"?
‫שתוק, רג'י.
‫אני? הוד מעלכותך.
‫מיאו!
‫בוא לאימא.
‫סטייסי, חזרתי.
‫מי זה?
‫זאת אני, מרגרט.
‫היה לי יום קסום ומהנה.
‫אלוהים...
‫קווין הוא האדם הנפלא ביותר בעולם.
‫צדקת לגמרי.
‫היינו צריכים רק קצת זמן יחד.
‫אני מאושרת מאי פעם.
‫והכול בזכותך, יקירתי.
‫טוב, בזכותך ובזכות אוליביה.
‫סטייסי, אני כל כך שמחה ‫ששכנעת אותי להחליף מקומות.
‫אני...
‫באמת הייתי צריכה לשכנע אותך להחליף מקומות?
‫פחדתי מאוד שלא נצליח לעשות את זה שוב,
‫אבל נראה שהצלחנו.
‫נראה שכן.
‫אני מקווה שקונצרט החג לא הטריח אותך.
‫אני אוהבת קונצרטים.
‫טוב,
‫סלחי לי, עליי להחליף בגדים לארוחת הערב. ‫אני לא רוצה שקווין יחכה לי.
‫דרך אגב, המבטא שלך השתפר מאוד.
‫ארוחת ערב עם קווין?
‫את לא דואגת לאדוארד?
‫איך זה קשור לאדוארד?
‫הוא הרי בעלך.
‫אל תדברי שטויות. ‫-סטייסי.
‫את יודעת כמה אני מעריכה את החברות שלנו,
‫אבל את מתפרצת לכאן ‫ומתרברבת על כוונתך לבגוד באדוארד.
‫אני חושבת שכדאי שתלכי.
‫סטייסי, המשחק נגמר.
‫אין לי מושג על מה את מדברת.
‫זה לא מצחיק. הגיע הזמן להתחלף בחזרה.
‫אני דורשת שתלכי מיד.
‫את ודאי צוחקת.
‫או שאת מעדיפה שאורה לשומר לגרש אותך?
‫אין צורך.
‫נדפקנו כהוגן.
‫את כזאת דרמטית.
‫תפסנו את מגי הלא נכונה.
‫לזה יש אינטרנט אלחוטי בחינם ‫וטאקו בימי שלישי.
‫ונער קבנה!
‫לא תצטרכו נער קבנה בכלא.
‫אולי תפסיקו לדבר ותתרכזו?
‫בסדר, פי-פי! אין סיבה לאבד את הסבלנות.
‫באמת, רג'י?
‫אני חושבת שיש.
‫אני חושבת שיש סיבה גדולה מאוד.
‫אם בת הדוד שלך שם, את מי שמנו במרתף?
‫את הכפילה מבלגרביה.
‫היא באמת אמרה שתפסת את האדם הלא נכון.
‫אני?
‫עכשיו זו אשמתי? ‫-זו לא אשמתי.
‫זו לא אשמתי! ‫-זו כן.
‫לא נכון! ‫-כן נכון.
‫לא נכון. מילאתי אחר ההוראות שלך! ‫-זה כי אמרת...
‫אנחנו צריכים תוכנית.
‫אמרת שנצטרך רק להיכנס ולצאת, נכון?
‫אז מה?
‫אז את פשוט צריכה לצאת מהר יותר.
‫אי אפשר, ההכתרה תתקיים רק מחר.
‫אז תעבירי אותה להערב.
‫איך אני אמורה לעשות את זה?
‫הלו, את תהיי המלכה.
‫את קובעת את הכללים.
‫זה נכון.
‫קודם אני צריכה לבטל ‫את התוכניות לארוחת הערב.
‫יקירתי!
‫אני שמח שלא כואב לך הראש. ‫-אני חייבת לספר לך משהו.
‫אני אדבר קודם.
‫אני מתנצל אם ריחפתי מעלייך יותר מדי,
‫את יודעת, כמו מסוק ‫שחג מעלייך ומזמזם כל הזמן.
‫למה את מדברת במבטא אחר?
‫אני לא מדברת במבטא אחר. אני מרגרט.
‫שטויות.
‫למה אף אחד לא מאמין לי?
‫את רצינית. ‫-כן.
‫מעולם לא הייתי רצינית יותר.
‫אבל סטייסי הבטיחה לי שהיא... ‫-זו אשמתי.
‫הייתי צריכה זמן עם קווין, ‫וסטייסי רק ניסתה לעזור.
‫איש לא היה אמור לדעת.
‫אם איש לא אמור לדעת, למה את מספרת לי?
‫הייתה תקלה קטנה.
‫טוב, תקלה די גדולה, ליתר דיוק.
‫בחייך, תזכרי את השיחה שלנו.
‫עשרים וחמש שנים... ‫-קדימה, פרצוף שמח.
‫גברת דונטלי? את בסדר?
‫לא.
‫לא, אני בהחלט לא בסדר.
‫דבר נורא קרה.
‫אחרי 25 שנים של שירות נאמן, הגברת מרגרט...
‫היא פיטרה אותי.
‫היא אמרה שהיא כבר לא צריכה אותי,
‫והעבירה את ההכתרה להיום בערב
‫כדי לבלות את חג המולד עם היתומים.
‫לעולם לא אפטר אותך, גברת דונטלי,
‫ואני בהחלט לא מקדימה את ההכתרה שלי.
‫הגברת מרגרט?
‫ו... הוא יודע? ‫-כן.
‫עוד לא התחלפתן בחזרה? ‫-לא.
‫אני מבטיחה לך שהאישה שבסוויטה שלי ‫אינה הנסיכה סטייסי,
‫אלא אם כן היא יצאה לגמרי מדעתה.
‫נראה אם הבנתי נכון,
‫אם לא התחלפתן בחזרה,
‫וזו הגברת מרגרט,
‫ואם הגברת מרגרט שבסוויטה היא לא סטייסי,
‫מי נמצאת בסוויטה, ואיפה אשתי?
‫ערפו את ראשם.
‫מי...
‫מי זה? ‫-קווין.
‫תיכנס.
‫אני יודע שהקדמתי, אבל...
‫אני יכול לחזור אחר כך אם...
‫לא, קווין, תישאר בבקשה. ‫אנחנו צריכים לדבר על משהו.
‫כן. בטח.
‫הכול בסדר?
‫אני חוששת שלא.
‫הזמן שבילינו יחד היום היה קסום.
‫כן, גם לדעתי.
‫אבל זה לא בסדר.
‫עמוק בפנים, שנינו יודעים את זה.
‫אתה צריך אישה, והבת היקרה שלך צריכה אימא.
‫אם תרצה או לא, יש לי מדינה לנהל,
‫ואני לא יכולה להיות ‫האישה והאם שמגיעה לשניכם.
‫זה לא נכון.
‫אל תקשה עלינו עוד יותר.
‫אבל אמרת... ‫-תשכח את מה שאמרתי.
‫התרגשתי. לא חשבתי.
‫מרגרט, זה לא מתאים לך.
‫בבקשה,
‫עדיף לשנינו לסיים את זה עכשיו.
‫אתה ואוליביה צריכים לחזור הביתה.
‫את באמת רצינית?
‫כי אם כן,
‫אני לא חוזר.
‫לעולם.
‫להתראות, קווין.
‫ביי!
‫הלו?
‫הלו, מישהו שומע אותי?
‫הלו!
‫אני עדיין לא מבינה מה קרה.
‫היא שינתה את דעתה. זה הכול.
‫אתה בטוח שהיא לא מתחה אותך?
‫ליב...
‫אני יודע כמה את מחבבת את מרגרט,
‫אבל הגיע הזמן לשחרר.
‫בשביל שנינו.
‫אבל, אבא... ‫-ליבי...
‫בואי נלך.
‫קדימה.
‫תיכנסי למכונית.
‫לנמל התעופה, בבקשה.
‫בסדר, אדוני.
‫מה קרה אחרי הקונצרט?
‫נפרדנו לכמה דקות בקבלת הפנים,
‫ואז היא חזרה לארמון בלימוזינה שלה.
‫בלעדייך?
‫הודיעו לי שהיא כבר עזבה, ‫אז לקחתי מכונית אחרת.
‫משהו קרה כנראה אחרי הקונצרט ולפני שחזרת.
‫המשקה! ‫-אה-הא! שתית?
‫לא אני, טיפשון.
‫הבחור שהיה עם בת הדוד שלך פיונה... רג'י.
‫הוא שפך משקה על השמלה שלך. ‫-השמלה של סטייסי.
‫כן, ואז המזכירה של פיונה ‫לקחה אותה לשירותים.
‫אה-הא! ‫-מה אתה חושב, פרנק?
‫אין לי שמץ של מושג, אדוני.
‫אני חושבת שאני יודעת.
‫הם החליפו ביניהן בשירותים.
‫הם חטפו את סטייסי כי הם חשבו שזו אני.
‫אז האישה שבסוויטה היא בת הדוד שלך. ‫-זה לא מפתיע אותי.
‫מתחת לכל השיער המחומצן, אתן דומות מאוד.
‫אם השותפים של פיונה לקחו את סטייסי,
‫לאן הם היו נוסעים?
‫אני מניחה שהם באחוזה הישנה של אביה.
‫זה במרחק של פחות מחצי שעה מכאן.
‫נכון. אביא את המכונית.
‫אני אטפל בפיונה.
‫לא כדאי להתעמת איתה עדיין, ‫כל עוד סטייסי בידיהם.
‫טוב, נבוא איתכם.
‫תודיעי לרוזן רוסי על החשדות שלנו, ‫ובקשי שיעכב את ההכתרה.
‫מיד, הוד מעלתך.
‫בינגו.
‫אני באמת לא מבין את הדחיפות.
‫אז אסביר לך שוב.
‫אני מתכוונת לבלות את חג המולד ‫עם היתומים המסכנים בסנט מת'יו.
‫הם לא נמצאים בסנט מייקל?
‫אני האחראית,
‫ואתה, נתיני הנאמן, ‫חייב לעשות בדיוק מה שאני אומרת לך.
‫הייתי עושה זאת...
‫לו היית באמת הגברת מרגרט.
‫אבל את לא, נכון?
‫איך אתה מעז לפקפק בי?
‫את בת הדוד של מרגרט.
‫אעצור אותך באשמת בגידה. ‫-אני חושב שלא,
‫כי אוכל להוכיח זאת. ‫-אני קוראת לשומרים!
‫צריך רק להסתכל מקרוב על היד שלך.
‫הקעקוע הקטן על הזרת שלך...
‫היית צריכה לדאוג לכסות אותו.
‫אז מה עכשיו?
‫אני מנחש שאת רוצה כסף,
‫כי את לא טיפשה מספיק כדי לחשוב ‫שההצגה הזו תוכל להימשך לאורך זמן.
‫או שאהיה שותף במזימה הקטנה שלך,
‫או שאחשוף אותך כמתחזה וכבוגדת.
‫אבל אתה לא זקוק לכסף שלי, ‫אתה עשיר כקורח.
‫אחי הבכור ירש את מרבית ההון המשפחתי,
‫ואני נותרתי עם הרגלים יקרים ‫והכנסה קטנה מאוד.
‫מה עם מרגרט?
‫ברגע שתשיגי את מה שבאת בשבילו,
‫את תיעלמי ללא עקבות, ‫לכן מרגרט לא צריכה לדעת כלום.
‫אוודא שההכתרה תתקיים הלילה.
‫אחר כך תיפגשי עם שר האוצר
‫ותעבירי תרומה נדיבה לארגון צדקה פיקטיבי
‫שאת מנהלת הכספים שלו.
‫ברגע שתיתני לי המחאה על שירותיי,
‫אדאג להיעלמותך החשאית.
‫תוכלי לעשות מה שתרצי בשארית הכסף.
‫כשנגיע, תשמרו על ערנות.
‫אין לדעת מה נמצא שם.
‫טוב שאלה כלי נשק רשומים.
‫פרנק! ידיים על ההגה. ‫-בסדר!
‫הנה ארוחת הערב שלך.
‫הלו?
‫הוד מעלכותך?
‫הלו?
‫את משחקת במחבואים?
‫כן!
‫בואי הנה!
‫אלוהים.
‫יש שם מישהו?
‫מינדי! תתפסי אותה!
‫לאן את חושבת שאת הולכת?
‫הצילו! עזור לי, רג'י.
‫רג'י, תוציא אותי מכאן! תשחרר אותי, רג'י!
‫אוי ואבוי.
‫אדוני... ‫-אדוארד...
‫סטייסי, את שומעת אותי?
‫סטייסי? ‫-תודה לאל.
‫בואי הנה!
‫הם שם, קדימה!
‫תזמינו משטרה. פרנק, בוא איתי. ‫-תמיד, אדוני!
‫תתרחק ממנה!
‫אני כל כך מצטערת. ‫הייתי צריכה לספר לך הכול.
‫לא. כל עוד את בסדר, זה מה שחשוב.
‫אני מבטיחה לך שלעולם לא אגרום לך להרגיש ‫שאני עסוקה מדי בשבילך.
‫ואני מבטיח שלעולם לא ארחף כמו מסוק.
‫רגע, מה?
‫לא משנה. ‫-בסדר.
‫מרגרט...
‫אני מצטערת להפריע, הוד מעלתך,
‫אבל פיונה בדרך לקתדרלה.
‫טוב, בואו נלך.
‫זה מאוד יוצא דופן.
‫ההכתרה מתוכננת למחר, יום חג המולד.
‫אבל אני אהיה בסנט מייקל בחג המולד.
‫הבטחתי ליתומים.
‫חשבתי שהיתומים נמצאים בסנט מת'יו.
‫זה טיול מסביב לעולם של יתומים.
‫זו אולי בקשה חריגה, הוד קדושתך, ‫אבל בתקנון או בחוק האזרחי
‫לא כתוב דבר שמונע מיורשת עצר ‫לבחור את יום הכתרתה.
‫אני מכיר את החוק,
‫והוא קובע בבירור שנציג מהממשלה האזרחית
‫חייב להיות נוכח בהכתרתה של מלכה חדשה.
‫דיברתי עם ראשת הממשלה לפני שעה.
‫והנה היא באה.
‫הבנתי.
‫נצטרך קצת זמן להתכונן.
‫- נמל התעופה, 15 ק"מ -
‫רגע, זו לא הייתה הפנייה לנמל התעופה?
‫כן, אבל הגשר נסחף לפני חצי שנה.
‫שיטפון נוראי.
‫שיטפון? ביוני?
‫סופות קיץ הן כל כך בלתי צפויות.
‫העיקר שלא נפספס את הטיסה שלנו. ‫-לא היינו רוצים שזה יקרה.
‫האם הוד מלכותך מוכנה ויכולה
‫לשאת את השבועה המקודשת הזו, ‫לקיים את החוקים והמנהגים
‫של האומה הריבונית מונטנרו?
‫כן.
‫מוכנה ויכולה.
‫אם כך, חזרי אחריי.
‫אני, מרגרט קתרין קלייר דלקורט...
‫אני, מרגרט קלרה קארן...
‫מרגרט קתרין קלייר.
‫אני, מרגרט קתרין קלייר...
‫דל... ‫-דלקורט, נכון.
‫אני, מרגרט קתרין קלייר דלקורט...
‫אני מצווה עליכם ‫להפסיק את ההליכים האלה מיד.
‫אלוהים אדירים, יש שלוש כאלה.
‫לא, הוד קדושתך.
‫יש רק מרגרט דלקורט אחת, וזו אני.
‫האישה שאתה עומד להכתיר למלכה היא מתחזה.
‫אנטוניו, תגיד להם.
‫שומרים, עצרו את האישה הזאת מיד בגין בגידה.
‫אנטוניו, זו אני.
‫שלא תעזו!
‫ומי את?
‫אני הנסיכה ‫סטייסי ג'ולייט דה נובו וינדהאם מבלגרביה.
‫פיונה חטפה אותי כי חשבה שאני מרגרט,
‫אבל זו לא הייתה מרגרט, ‫כי מרגרט ואני החלפנו מקומות.
‫אני מבולבל מאוד.
‫אני מבין בדיוק איך אתה מרגיש, ‫הוד קדושתך,
‫אבל האישה שאתה עומד להכתיר
‫היא למעשה בת הדוד של הגברת מרגרט.
‫זה נכון?
‫פיונה, זה נגמר.
‫רג'י ומינדי נעצרו. ‫-הם התוודו על הכול.
‫בסדר, זו אני,
‫אבל לא רציתי לעשות את זה. ‫אנטוניו המוזר הזה הכריח אותי.
‫מרגרט, היא משקרת.
‫היית מוכן להשליך אותי לכלא.
‫תראי, אם רק תקשיבי לי...
‫הקשבתי מספיק זמן.
‫כמעט שכנעת אותי ‫שאני לא מוכנה לשלוט בכוחות עצמי,
‫אבל העובדה היא ‫שמעולם לא הייתי מוכנה יותר לשום דבר בחיי.
‫אני אוהבת את מונטנרו,
‫אני אוהבת את העם שלה ולמדתי עליו הכול
‫בחצי השנה האחרונה, ‫כדי שאוכל לשרת אותו כמיטב יכולתי.
‫את לא יודעת לפקד.
‫תראה את זה.
‫עצרו אותו וקחו אותו לצינוק.
‫זו בטח הייתה הרגשה טובה.
‫אין לך מושג כמה.
‫יש לי שאלה קטנטנה.
‫מכיוון שטכנית לא חטפתי אותך, ‫אני באמת אשמה?
‫כן. ‫-כן.
‫אבל, מגי מו, ‫זה חג המולד ואני בת הדוד שלך.
‫את צוחקת? בגדת במדינתך!
‫אבל לא התכוונתי.
‫תמיד היה לי קשה.
‫גדלתי עם הורים שתיעבו אותי.
‫הם לא תיעבו אותך.
‫האמת היא שתמיד רציתי להיות את.
‫הפעם פשוט נסחפתי.
‫אבל לעולם לא אוכל להיות חצי ממי שאת.
‫נולדת להיות מלכה, ‫גם אם לא הבנת את זה עד עכשיו.
‫אני חייבת לך התנצלות, מו.
‫התנהגתי בצורה נוראית. אני מצטערת.
‫את המשפחה האמיתית היחידה שהייתה לי אי פעם.
‫היחידה שבאמת אכפת לה.
‫בחורה מסכנה.
‫נו, באמת. ‫-מה?
‫אני מניחה שאוכל לבקש מהשופט ‫להמתיק את עונשך.
‫את בטוחה?
‫בנוסף לעבודות שירות בהשגחה במשך שנים רבות.
‫לא נעים לי להפריע,
‫אבל אנחנו ממשיכים בהכתרה?
‫ההכתרה תתקיים ביום חג המולד כמתוכנן.
‫עכשיו, אם כולכם תסלחו לי, ‫אני חייבת להתקשר לקווין.
‫היינו אמורים לאכול יחד לפני כמה שעות. ‫-בקשר לקווין...
‫מה עם קווין?
‫הוא עמד לגלות, אז נפטרתי ממנו.
‫אוי ואבוי.
‫אוי, לא...
‫הוא לא עונה.
‫אני מנחשת שהוא בדרכו לנמל התעופה ‫עם האדם הקטן ההוא.
‫הבת שלו?
‫הוא אמר את השם אוקטביה.
‫כלומר, אוליביה?
‫זה מה שאמרתי.
‫פרנק, תביא את הרכב. ‫-מיד, אדוני.
‫שמור את העודף.
‫אל תדאג, אדוני.
‫הכול יהיה בסדר. אני מבטיח.
‫כן. תודה.
‫לא יכול להיות. לא, זה לא ייתכן.
‫זוהי הקריאה האחרונה ‫לנוסעי טיסת "מונטן-אייר" 201 לשיקגו.
‫קוראים לנו. קדימה. סליחה.
‫חכה כאן, פרנק.
‫קדימה, בואו נלך.
‫נראה שהגענו בזמן.
‫קווין!
‫קווין.
‫בואי.
‫קווין!
‫קווין, בבקשה אל תעזוב. ‫אני יכולה להסביר הכול.
‫את נראית כמו סטייסי, ‫אבל את נשמעת כמו מרגרט.
‫כי אני מרגרט.
‫לא התחלפנו בחזרה.
‫למה את לבושה ככה?
‫פיונה חטפה אותי והתחזתה למרגרט.
‫כן...
‫אתה לא מבין?
‫זו לא הייתה מרגרט שאמרה לך לעזוב. ‫זו הייתה פיונה.
‫זה נכון?
‫שום דבר מעולם לא היה נכון יותר.
‫אני לא יכולה לדמיין את חיי בלעדיך.
‫אני לא יכול לדמיין את חיי בלעדייך.
‫אם כך...
‫תתחתן איתי?
‫זה מה שעמדתי לשאול אותך בקיץ שעבר.
‫רגע...
‫מישהו מוכן לומר "כן", בבקשה?
‫כן. ‫-כן.
‫אולי נעשה את זה רשמי עכשיו?
‫זה מה שאני אוהב בך.
‫אני כבר חוזר.
‫סליחה.
‫אם זה לא יותר מדי טרחה, ‫היינו רוצים להתחתן.
‫מה, כאן? עכשיו?
‫את לא...
‫מרגרט דלקורט, המלכה לעתיד. כן.
‫זה הארוס שלי, קווין.
‫העלייה לטיסה שלי היא בעוד חמש דקות.
‫אני בטוחה שיעכבו את הטיסה שלך ‫לרגל חתונה מלכותית.
‫הגרסה המקוצרת תספיק לנו.
‫אני לא רוצה להטריח. ‫-אתם בטוחים בקשר לזה?
‫בטוחים לגמרי. קדימה.
‫בסדר.
‫מושלם.
‫אורחים יקרים, התאספנו כאן היום...
‫נוסעי טיסת "מונטן-אייר" 507 ‫לנמל התעופה הית'רו שבלונדון,
‫העלייה למטוס החלה בשער 58.
‫זו הטיסה שלי.
‫פשוט תגיע לעיקר.
‫הכנתם את הנדרים שלכם?
‫אני חושב שנוכל לאלתר.
‫אני מבטיח ללכת לצדך לנצח...
‫לאהוב ולתמוך בך בכל מה שתעשי,
‫ואולי יום אחד ללמד אותך להכין שוקו חם.
‫אני אוהב אותך, מרגרט.
‫תמיד אהבתי ותמיד אוהב.
‫אני אוהבת אותך.
‫קווין היקר, ‫הלוואי שיכולתי להבטיח לך את העולם,
‫אבל העולם אינו שלי.
‫אני יכולה להבטיח לך
‫את העולם שלי
‫כי הוא יהיה ריק בלעדיך.
‫אני מניח שאין לכם טבעת?
‫קניתי אותה בקיץ שעבר.
‫היא יפהפייה.
‫האם אתה, קווין, ‫לוקח את מרגרט להיות אשתך?
‫כן.
‫האם את, מרגרט, לוקחת את קווין להיות בעלך?
‫כן, בהחלט.
‫את אשר איחד האלוהים, אל יפריד האדם.
‫זוהי הקריאה האחרונה ‫לנוסעי טיסת "מונטן אייר" 507
‫לנמל התעופה הית'רו שבלונדון.
‫כל הנוסעים צריכים להגיע מיד לשער 58.
‫אני מכריז עליכם בעל ואישה. ‫עכשיו אני עף מפה!
‫אתה רשאי לנשק את הכלה.
‫בואי הנה.
‫היא במקרה גם מלכה. ‫-כן.
‫- הקתדרלה הלאומית של מונטנרו -
‫הפקיד אמר שהגיע הזמן. ‫-היא כמעט מוכנה.
‫אני אגיד לו.
‫אדוארד.
‫אני יודעת שהשנתיים הראשונות שלנו יחד ‫היו די מטורפות.
‫כבר אמרתי לך, את לא צריכה להתנצל.
‫זה יותר הסבר מאשר התנצלות.
‫כל כך רציתי להיות הנסיכה המושלמת
‫ולעשות הכול נכון, ש...
‫שכחתי את מה שחשוב.
‫ומה זה?
‫אתה ואני,
‫ואולי יום אחד הנסיך או הנסיכה הקטנים שלנו.
‫זה ישמח אותי מאוד.
‫אנחנו חייבים להתחיל.
‫תן לנו דקה.
‫האם הוד מלכותך מוכנה ויכולה ‫לשאת את השבועה המקודשת,
‫לקיים את החוקים והמנהגים ‫של האומה הריבונית מונטנרו
‫ולהגן עליה מפני אויבים מבחוץ ומבפנים?
‫אני מוכנה ויכולה.
‫אם כך, חזרי אחריי.
‫אני, מרגרט קתרין קלייר דלקורט...
‫...אשלוט בחמלה, בצדק וברחמים על כל עמי.
‫את כל זה אני מבטיחה לבצע
‫כמגינת ארצי ועמי האהובים.
‫בהתאם לחוקים ולמנהגים,
‫אני מכתיר אותך, מרגרט קתרין קלייר דלקורט, ‫למלכת מונטנרו.
‫תחי המלכה.
‫תחי המלכה!
‫הוד מלכותך.
‫תרגום כתוביות: עטר אברמסון